Biblia na Internet | BIBLIA - LIBONGOLI YA MOKILI YA SIKA
Olingi koyoka botángi ya lisolo oyo na %%?
Nzembo 37:1-40
Ya Davidi.א [ʼAlef]37 Kosilika te mpo na basali-mabe.+Kolula te baoyo basalaka makambo ya kozanga boyengebene.+2 Mpo bakokauka nokinoki lokola matiti,+Mpe bakokauka lokola matiti ya sika ya mobesu.+ב [Bet]3 Tyelá Yehova motema mpe salá malamu;+Fandá na mabele, mpe salá makambo na bosembo.+4 Lisusu sepelá mingi mpenza na Yehova,+Mpe akopesa yo oyo motema na yo ezali kosɛnga.+ג [Gimel]5 Tikelá Yehova nzela na yo,+Mpe talelá ye,+ mpe ye moko akosala.+6 Mpe akobimisa mpenza boyengebene na yo lokola pole,+Mpe bosembo na yo lokola na ntango ya midi.+ד [Dalet]7 Fandá nyɛɛ liboso ya Yehova+Mpe zelá ye na mposa makasi.+Kosilika te mpo na moto oyo azali kolongisa nzela na ye,+Mpo na moto oyo azali kokokisa makanisi na ye.+ה [Heʼ]8 Tiká nkanda, mpe tiká kotomboka;+Kosilika te kaka mpo na kosala mabe.+9 Mpo basali-mabe bakobomama,+Kasi bato oyo balikyaka na Yehova nde bakozwa mabele.+ו [Waw]10 Mpe etikali kaka mwa ntango moke, moto mabe akozala lisusu te;+Mpe okotya mpenza likebi na esika na ye, akozala te.+11 Kasi bato ya komikitisa bakozwa mabele,+Mpe bakosepela mpenza na kimya mingi.+ז [Zayin]12 Moto mabe azali kosalela moyengebene likita,+Mpe azali kolyela ye mino.+13 Yehova ye moko akosɛka ye,+Mpo azali mpenza komona ete mokolo na ye ekoya.+ח [Het]14 Bato mabe babendi mopanga mpe bagumbi litimbo na bango,+Mpo na kokweisa moto ya mpasi mpe mobola,+Mpo na koboma baoyo bazali makambo alima na nzela na bango.+15 Mopanga na bango ekokɔta na motema na bango,+Mpe matimbo na bango ekobukana.+ט [Tet]16 Biloko moke ya moyengebene ezali malamu+Koleka ebele ya biloko ya bato mingi ya mabe.+17 Mpo mabɔkɔ ya bato mabe ekobukana,+Kasi Yehova akosunga bayengebene.+י [Yod]18 Yehova ayebi mikolo ya bato oyo bazangi mbeba,+Mpe libula na bango ekoumela mpo na ntango oyo etyami ndelo te.+19 Bakoyoka nsɔni te na ntango ya likama,+Mpe na mikolo ya nzala bakotonda.+כ [Kaf]20 Mpo bato mabe bakokufa,+Mpe banguna ya Yehova bakozala lokola biloko ya kitoko na bisika ya koleisa banyama matiti;Bakosila mpenza.+ Bakosila mpenza lokola molinga.+ל [Lamed]21 Moto mabe adefaka mpe azongisaka te,+Kasi moyengebene amonisaka boboto mpe apesaka makabo.+22 Mpo baoyo ye apamboli bakozwa mabele,+Kasi baoyo ye alakeli mabe bakobomama.+מ [Mem]23 Yehova atɛlɛmisaka ngwi makolo ya mobali makasi,+Mpe Ye asepelaka na nzela na ye.+24 Ata soki akwei, akobwakama na nse te,+Mpo Yehova azali kosimba lobɔkɔ na ye.+נ [Nun]25 Nazalaki elenge, nakómi mpe mobange,+Kasi namoná naino te moyengebene asundolami mpenza,+To bana na ye bazali koluka limpa.+26 Mokolo mobimba azali komonisa boboto mpe azali kodefisa,+Bongo bana na ye bakozwa lipamboli.+ס [Samek]27 Tiká mabe mpe salá oyo ezali malamu,+Bongo ofanda mpo na ntango oyo etyami ndelo te.+28 Mpo Yehova alingaka bosembo,+Mpe akotika te bato na ye ya sembo.+ע [ʽAyin]Bakobatelama mpenza mpo na ntango oyo etyami ndelo te;+Kasi bana ya bato mabe, bakobomama mpenza.+29 Bayengebene bakozwa mabele,+Mpe bakofanda wana seko.+פ [Peʼ]30 Monɔkɔ ya moyengebene nde ebimisaka bwanya na mongongo ya nse,+Mpe lolemo na ye nde elobaka na bosembo.+31 Mobeko ya Nzambe na ye ezali na motema na ye;+Makolo na ye ekolɛngalɛnga te.+צ [Tsade]32 Moto mabe azali kaka kotalatala moyengebene+Mpe azali koluka koboma ye.+33 Kasi Yehova, akotika ye te na lobɔkɔ ya moto mabe yango,+Mpe akotánga ye moto mabe te ntango azali kosambisama.+ק [Kof]34 Tyelá Yehova elikya mpe batelá nzela na ye,+Mpe ye akotombola yo mpo na kozwa mabele.+Ntango bato mabe bakobomama, yo okomona yango.+ר [Resh]35 Namoni moto mabe oyo azali monyokoli+Mpe azali komitanda lokola nzete oyo etondi na nkasa na mabele esika yango ebotamaki.+36 Nzokande alimwaki, mpe talá azalaki te;+Mpe nazalaki kaka koluka ye, kasi amonanaki te.+ש [Shin]37 Talá moto oyo azangi mbeba mpe kobá kotala moto ya makambo alima,+Mpo bomoi ya moto yango na mikolo ezali koya, ekozala na kimya.+38 Kasi bato oyo babukaka mibeko bakosila mpenza bango nyonso nyɛɛ;+Bomoi ya bato mabe na mikolo ezali koya ekolongolama mpenza.+ת [Taw]39 Mpe lobiko ya bayengebene euti na Yehova;+Ye azali ndako na bango ya makasi na ntango ya mpasi.+40 Mpe Yehova akosalisa bango mpe akobikisa bango.+Akobikisa bango na mabɔkɔ ya bato mabe mpe akobikisa bango,+Mpo bakimi epai na ye.+
lin_Latn lin_Latn lin_Latn lin_Latn